రెండవ ప్రపంచ యుద్ధం సమయంలో యుద్ధ సంబంధిత పనులు నగరం సుసంపన్నం కావడానికి తోడ్పడ్డాయి. "జపనీస్ అమెరికన్ ఇంటర్న్‌మెంట్ " సమయంలో జపానీ అమెరికన్ వ్యాపారులు చెల్లాచెదురయ్యారు. యుద్ధం తరువాత నగర ఆర్థికరంగం తిరిగి సంక్షోభంలో పడింది. వాణిజ్య విమాన తయారీ రంగంలో బోయింగ్ స్థిరత్వం సాధించిన తరువాత నగర ఆర్థిక రంగం తిరిగి కోలుకున్నది. సియాటెల్ ఆర్థికరంగ పునరుద్ధరణను ఆనందంగా స్వాగతిస్తూ అంతర్జాతీయ గుర్తింపు కొరకు " సెంచురీ 21 ఎక్స్‌పొజిషన్ ", ది 1962 వరల్డ్ ఫెయిర్" ఆతిథ్యం ఇచ్చింది. 1960-1970 మద్య కాలంలో (1970 ఆయిల్ క్రైసెస్) బోయింగ్ పరిశ్రమను భారీగా కుదిపేసిన సమయంలో మరొక ప్రధాన ఆర్ధికపతనం సంభవించింది. బోయింగ్ సంబంధిత ప్రభుత్వ ఒప్పందాల నష్టం, ధరలు, జాప్యం నగర ఆర్ధికపతనానికి కారణం అయ్యాయి. ఉపాధి వెతుక్కుంటూ పలువురు ప్రజలు నగరాన్ని విడిచిపోయారు. 2001 వరకు సియాటెల్ బోయింగ్‌కు కార్పొరేట్ హెడ్‌క్వార్టర్‌గా కొనసాగింది. కంపెనీ విమానాల ఉత్పత్తి, కార్పొరేట్ హెడ్‌క్వార్టర్‌లను విడదీసిన తరువాత ప్రధాన కార్యాలయం చికాగో నగరానికి తరలించబడింది. సియాటెల్ నగరం ఇప్పటికీ బోయింగ్ రెంటాన్ ఫ్యాక్టరీ (రెంటన్ నేరో - బాడీ ప్లాంట్) నిలయంగా ఉంది. ఇక్కడ బోయింగ్ 707, బోయింగ్ 720, బోయింగ్ 727, బోయింగ్ 737 విమానాలను తయారు చేస్తున్నారు. బోయింగ్ ఎవెరెట్ ఫ్యాక్టరీ (ఎవెరెట్ వైడ్ బాడీ ప్లాంట్) లో బోయింగ్ 747, బోయింగ్ 767, బోయింగ్ 777, బోయింగ్ 787 విమానాలు తయారవుతున్నాయి. కంపెనీ ఉద్యోగుల కొరకు ఏర్పాటుచేసిన (బి.ఇ.సి.యు) సియాటెల్ ప్రాంతంలో ఉండిపోయింది. ఇది ప్రస్తుతం వాషింగ్టన్ వాసులందరికీ అందుబాటులో ఉంది.

1980 లో తిరిగి సియాటెల్‌లో ఆర్థికాభివృద్ధి ఆరంభం అయింది. 1983 లో సియాటెల్ నగరంలోని చైనా టౌన్‌లో చట్టవిరుద్ధంగా నిర్వహించబడుతున్న గేంబ్లింగ్ క్లబ్‌లో తలెత్తిన కహాలలో 13 మంది హత్యకు గురైన సంఘటన (" వాహ్ మీ మాస్క్రీ " ) నగరాన్ని స్థభింపజేసింది. 1979 లో మైక్రోసాఫ్ట్ " అల్బుక్యూర్క్యూ (న్యూ మెక్సికో) నుండి బెల్లెవ్యూ (వాషింగ్టన్) తరలించబడింది. సియాటెల్, నగర సరిహద్దు ప్రాంతాలు అమెజాన్.కాం, రియల్ నెట్‌వర్క్, నింటెండో (అమెరికా), మెక్‌కా సెల్యులర్ (ప్రస్తుతం ఎ.ట్.&టి మొబైలిటీ, వాయిస్ స్ట్రీం (ప్రస్తుతం టి.మొబైల్ యు.ఎస్/టి.మొబైల్ మొదలైన సాఫ్ట్ వేర్ సంస్థలు, హార్ట్ స్ట్రీం (తరువాత దీనిని ఫిలిప్స్ కొనుగోలు చేసింది), హార్ట్ టెక్నాలజీస్ (తరువాత దీనిని బోస్టన్ సైంటిఫిక్ సంస్థ కొనుగోలు చేసింది), ఫిస్కో - కంట్రోల్ (తరువాత దీనిని మెడ్‌ట్రానిక్ సంస్థ కొనుగోలు చేసింది), జిమోజెనిటిక్స్, ఐ.సి.ఒ.ఎస్. (తరువాత దీనిని ఎలి లిల్లీ అండ్ కంపెనీ కొనుగోలు చేసింది), ఇమ్యూనెక్స్ (తరువాత దీనిని అమెజాన్ సంస్థ కొనుగోలు చేసింది) మొదలైన బయోమెడికల్ కార్పొరేషన్ సంస్థలకు నిలయంగా మారింది. ఈ సంస్థల విజయంతో నగరానికి ప్రజలు వరదలా వచ్చిచేరారు. 1900-2000 మద్య సియాటెల్ జనసంఖ్య దాదాపు 50,000 పెరిగింది. ఫలితంగా సియాటెల్ నగర రియల్ ఎస్టేట్ దేశంలో ఖరీదైనదిగా మారింది. 1983లో "స్లీప్‌లెస్ ఇన్ సియాటెల్ " చలనచిత్రం నగరానికి దేశమంతటా గుర్తింపు తీసుకు వచ్చింది. సియాటెల్ నగరంలోని అనేక టెక్నాలజీ కంపెనీలు ఆర్థికంగా పరిపుష్టిగా ఉన్నాయి.

ఈ సమయంలో సియాటెల్ నగరం టెక్నాలజీ సంస్థల ద్వారా దేశవ్యాప్తంగా గుర్తింపును పొందింది. అలాగే 1990లో " గుడ్ విల్ గేంస్ "కు , 1993 ఏ.పి.ఇ.సి. లీడర్స్ కాంఫరెంస్ లకు ఆతిథ్యం ఇచ్చింది. " వరల్డ్ ట్రేడ్ ఆర్గజైజేషన్ మినిస్టీరియల్ కాన్ఫరెన్స్ ఆఫ్ 1999 "కు ఆతిథ్యం ఇచ్చి ప్రపంచవ్యాప్తంగా గుర్తింపును పొందింది. 2001లో "సియాటెల్ మర్దిగ్రా రాయిట్స్"తో నగరం తిరిగి తల్లడిల్లింది. దానికి తోడు, మరుసటి రోజునే సంభవించిన భూకంపం నగరాన్ని మరింత సంక్షోభానికి గురిచేసింది.

గ్రేట్ రిసెషన్ తరువాత సియాటెల్ లో తిరిగి ఆర్థిక పురోగతి మొదలైంది. అమెజాన్.కాం ప్రధానకార్యాలయాన్ని నార్త్ బీకాన్ హిల్ (సియాటెల్) నుండి సౌత్ లేక్ యూనియన్ (సియాటెల్) కు మార్చి, వేగంగా విస్తరించారు. 2010 నుండి ఐదు సంవత్సరాల కాలంలో ఏడాదికి సగటున 14, 511 చొప్పున నగర జనాభా పెరిగింది. నగరంలో నిరుద్యోగం 9% నుండి 3.6%కి తగ్గింది. నగరంలో 2,800 మంది నివాసగృహాలు లేనివారు ఉన్నారు. 45,000 కుంటుంబాలు తమ ఆదాయంలో సగం నివాసగృహం కొరకు వ్యయం చేస్తున్నారు. సియాటెల్ రష్ అవర్ ట్రాఫిక్ జామ్ దేశంలో 6వ స్థానంలో ఉంది.
గణాంకాలు
మౌలిక సౌకర్యాలు
యుద్ధం తరువాత: ఎయిర్ క్రాఫ్ట్ అండ్ సాఫ్ట్‌వేర్
ఉరుములు